**Κρίση στην Ευρωζώνη και οι Επιπτώσεις της στη Βόρεια Ευρώπη**

**Περίληψη ομιλίας του καθηγητή Gunter Dufey**

Ο καθηγητής G. Dufey ασχολήθηκε με το θέμα της ***δημοσιονομικής υποστήριξης από άλλες χώρες*** των χωρών οι οποίες αντιμετωπίζουν οικονομικές δυσκολίες, σχετίζοντας τις παρατηρήσεις του όχι μόνο με την Ευρώπη αλλά και με τη γενικότερη πολιτική παροχής οικονομικής ενίσχυσης του ΔΝΤ ως αντάλλαγμα για τις μεταρρυθμίσεις σε θέματα πολιτικής. Υπογράμμισε ότι μία ‘κατάσταση όρων και προϋποθέσεων’ τείνει στο να μην είναι δημοφιλής πολιτικά αλλά δεν υπάρχει πραγματική εναλλακτική καθώς (α) η κατάσταση στις χώρες υποδοχής μπορεί να επιδεινωθεί χωρίς υποστήριξη και (β) οι φορολογούμενοι στις δωρήτριες χώρες δεν θα είναι πρόθυμοι να παρέχουν υποστήριξη άνευ όρων και προϋποθέσεων.

Πράγματι, ***το μοναδικό εύλογο σκεπτικό*** των δωρητριών χωρών είναι η βελτίωση του γενικού πολιτικού και οικονομικού κλίματος στις χώρες υποδοχής, το οποίο εν τέλει θα ευνοήσει όλες τις χώρες οι οποίες συμμετέχουν σε ένα ανοικτό, διεθνές σύστημα εμπορίου και επενδύσεων. Τόνισε ότι η υπερβολική οικονομική πίεση μπορεί να οδηγήσει σε τρομακτική ένταση στο πολιτικό σύστημα των χειμαζόμενων χωρών, καταλήγοντας σε πολιτικό εξτρεμισμό, όπως αποδεικνύει η ιστορία της δεκαετίας 1920 και 1930, όχι μόνο στην Ευρώπη αλλά και στην Ασία (Ιαπωνία).

Η Ελλάδα ωφελήθηκε σημαντικά από την ενίσχυση που έλαβε από άλλες Ευρωπαϊκές χώρες και το ΔΝΤ, καθιστώντας με τον τρόπο αυτό την έξοδο της χώρας από το Ευρώ (‘GREXIT’) μία αποκλειστικά ρητορική άσκηση. Στην Ασία, είναι σχεδόν ανύπαρκτη η προθυμία σημαντικής αμοιβαίας υποστήριξης. Ο καθηγητής Dufey ολοκλήρωσε τις παρατηρήσεις του υπογραμμίζοντας τη δυσκολία εξισορρόπησης της εξωτερικής ενίσχυσης με τον ‘ηθικό κίνδυνο’ στις χώρες υποδοχής ώστε να αλλάξουν τις πολιτικές εκείνες οι οποίες τις οδήγησαν αρχικά σε προβλήματα.